আর্নল্ড ওয়ারেন
আর্নল্ড ওয়ারেন (ইংরেজি: Arnold Warren; জন্ম: ২ এপ্রিল, ১৮৭৫ - মৃত্যু: ৩ সেপ্টেম্বর, ১৯৫১) ডার্বিশায়ারের কডনর এলাকায় জন্মগ্রহণকারী ইংরেজ আন্তর্জাতিক ক্রিকেটার ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৫ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন এআর ওয়ারেন নামে পরিচিত আর্নল্ড ওয়ারেন।